وەڕێەوبەرایەتیەگە لە بەیانامەیگ رەسیە ئاژانس شەفەق نیوز راگەیان؛ "مەزەنەکریەێد لەماوەی 48 ساعەت ئایندە  پلەی گەرما  1-2 پلە بەرزەوبوود وەگەردیا ئاسمان نیمە ئەور و جاروەجار  ئەور تەواویگە".
لە بەیانامەگە وتیش؛ " مەزەنەکریەێد شەپوول واران وارین وەردەوام بوود وە شیوەی سووکیگ و لە بڕیگ ناوچە کویەیلە و کویەیلەی سنووری  جاروەجار رفتەو بوود"، دیاریکرد" مەزەنەکریەێد لە سەنتەر شار هەولێر واران سووکیگ بوارێد و لەناوچەیل سلێمانی و دهۆک لەدویای نیمەڕوو واران وارێد و لەناوچە کویەیلەی هەڵەبجە واران سووکیگ وارێد".
لە بەیانامەگە ئاشکەرایکرد، پلەی گەرمی شارەیل هەرێم وەیجویرەس: هەولێر 33 سلێمانی 26 ، دهۆک 25 هەلەبجە 30 زاخۆ 31 سۆران 28 گەرمیان 36 ".
